Diari Oficial de la Generalitat Valenciana


Sumari del DOGV 9230, del 07-12-2021 (2021/12597)

Extracte de la Resolució de 26 de novembre de 2021, de la rectora de la Universitat d'Alacant, per la qual es convoca el sorteig «Acosta't a Bernácer» a Elda, de la Càtedra Germà Bernàcer de la Universitat d'Alacant.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9230

Data del DOGV
:   07-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12451


Data del document
:   26-11-2021

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 26 de novembre de 2021, de la rectora de la Universitat d'Alacant, per la qual es convoca el sorteig «Acosta't a Bernácer» a Elda, de la Càtedra Germà Bernàcer de la Universitat d'Alacant. [2021/12251]  
BDNS (identif.): 597775.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/597775  
  
Primer. Beneficiaris  
Podrà participar en aquesta convocatòria qualsevol persona física major d'edat amb DNI vigent en el moment de participació en el sorteig.  
La participació en el sorteig requereix que la persona participant realitzi les accions següents en l'ordre establit:  
a) En primer lloc, visitar l'exposició «Germà Bernàcer, l'economista humanista alacantí més universal» durant la seva exhibició a Elda i triar un dels panells que forma part de l'exposició.  
b) En segon lloc, fer-se una foto davant el panell seleccionat i deixar visible el número i el títol del panell. En la foto podran eixir tantes persones com desitgi el participant, i caldrà deixar la cara sempre visible per a poder reconèixer-les.  
c) En tercer lloc, compartir la foto a través, almenys, d'una d'aquestes xarxes socials: Instagram, Facebook, Twitter, YouTube o Pinterest.  
d) En quart lloc, fer una captura en la qual es demostri que la foto s'ha compartit.  
e) En cinqué lloc, enviar un correu electrònic a ghqc.oarw@cc.ll, indicar en l'assumpte del missatge «Acosta't a Bernàcer» a Elda, detallar en el cos del missatge nom, cognoms i DNI i adjuntar-hi tant la foto com la captura que confirmi que s'ha compartit per alguna/es de la/les xarxa/es social/s indicada/es.  
  
Segon. Objecte  
Aquesta convocatòria té per objecte organitzar un sorteig, denominat «Acosta't a Bernàcer» a Elda, per a animar a visitar l'exposició «Germà Bernàcer, l'economista-humanista alacantí més universal» i impulsar el millor coneixement d'aquest il·lustre economista i físic alacantí.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 30 de novembre de 2021, en la següent URL:  
https://www.boua.ua.es/acuerdos/descargaracuerdo/19712  
  
Quarta. Quantia  
La dotació econòmica màxima per a aquesta convocatòria és de 191 ?.  
El premi es materialitzarà en forma d'un exemplar del llibre Germán Bernácer. Acostament biogràfic i una dotació econòmica de 185 - per a poder gaudir d'una nit d'allotjament per a dues persones en un hotel de la zona de la serra d'Aitana abans de novembre del 2022.  
  
Cinqué. Termini de presentació de sol·licituds  
El termini per a presentació de sol·licituds s'iniciarà el dia 12 de gener de 2022, i la finalització del mateix serà el dia 30 de gener de 2022, tots dos inclusivament.  
  
Alacant, 26 de novembre de 2021.- La secretària general (p. d. s. R 22.12.2020): Esther Algarra Prats.